Esta época tien una fecha de fin: mayu del 2002. Fixera en Barcelona lúltimu añu de carrera y, al dexar el pisu del Carrer de Sagués, escaecí ellí los siete o ocho paquetes de té que guardaba entós. Visto dende güei, puedo ver aquel olvidu como un signu proféticu, porque nochobre daquel mesmu añu, recién cumplíos los 22, conocí a S., una persona que me  diba meter per siendes que nun imaxinaba quexistieren. Porquel camín del té nun ye únicu, sinón plural, y despliégase nuna rede de senderos quunes veces parecen dixebrase y otres xúntense ensin quún sepa bien cómo llegó ún a aquel sitiu. Y esto ye lo que propongo: dir mostrando un poco del mio caminar per esta ruta del té. Les más de les veces nun va ser una mirada erudita, pero siempre va ser real y va nacer de la propia esperiencia.